open-index/open-wikipedia-markdown huggingface dataset:
Diana Hyland

**Diana Hyland** (25. tammikuuta 1936 Cleveland Heights, Ohio – 27. maaliskuuta 1977 Los Angeles, Kalifornia) oli yhdysvaltalainen elokuva- ja televisionäyttelijä. 

## Varhaiset vuodet
Hyland syntyi Cleveland Heightsissa, Ohiossa. Hänen oikea nimensä oli **Diana Gentner** (tai joidenkin lähteiden mukaan **Diane Gentner**).  

## Ura
Hyland aloitti uransa näyttelijänä 19-vuotiaana televisiosarjassa *[[Robert Montgomery Presents]]* vuonna 1955.  Seuraavan vuosikymmenen aikana hän esiintyi usein sivuosarooleissa ja vierailevissa rooleissa eri televisiosarjoissa, kuten Takaa-ajettu, Muukalaiset sekä Hämärän rajamailla. Hylandin filmidebyytti tapahtui vuonna 1963 elokuvassa One Man´s Way. Muihin elokuvarooleihin kuuluu esimerkiksi rooli elokuvassa Armottomat, jossa hän näytteli yhdessä Marlon Brandon, Jane Fondan ja Robert Redfordin kanssa. 

Vuonna 1968 hän sai roolin sarjasta Peyton Place, jossa hän näytteli Susan Winter -nimistä hahmoa 59 jaksossa. 1970-luvulla hän jatkoi näyttelemistä yhden jakson verran lukuisissa eri sarjoissa, kuten esimerkiksi Kojakissa ja Onnen päivissä. 

## Yksityiselämä
Hyland tapaili hetken aikaa näyttelijä Joe Goodsonin kanssa ennen kuin he menivät naimisiin 24. huhtikuuta 1969. Heidän poikansa Zachary Goodson syntyi heinäkuussa 1973. Pari erosi elokuussa 1974. 

Hyland aloitti suhteen vuonna 1976 näyttelijä John Travoltan kanssa, jonka hän tapasi näytellessään Travoltan äitiä televisioelokuvassa *Poika muovikuplassa.* 

## Kuolema
Hylandilla todettiin rintasyöpä muutama vuosi ennen kuolemaansa ja hänelle tehtiin mastektomia. Syövän kuitenkin todettiin levinneen vuonna 1976 ja hänen terveytensä heikentyi. Hyland ja John Travolta pysyivät yhdessä Hylandin kuolemaan, maaliskuuhun 1977, asti, jolloin Hyland kuoli 41-vuotiaana Travoltan syliin. Hyland palkittiin postuumisti roolistaan elokuvassa *Poika muovikuplassa* Emmy-palkinnolla, jonka Travolta nouti hänen puolestaan.

## Lähteet
Otto Ludwig

**Otto Ludwig** (1813–1865) oli saksalainen kirjailija, jonka murhenäytelmät *Der Erbförster* (1853) ja *Die Makkabäer* (1855) ovat eteviä voimakkaalta luonnekuvaukseltaan ja dramaattiselta vaikuttavuudeltaan. Ludwigin romaanit *Zwischen Himmel und Erde* (1857; suomennettu). *Die Heiterethei* (1857) ovat elämää uhkuvia ja realistisia. Merkittävä on esteettinen tutkimus *Shakespeare-Studien* (1871). Kootut teokset *Gesammelte Schriften*  ilmestyivät 1891.

## Suomennettu teos
* *Taiwaan ja maan wälillä* (*Zwischen Himmel und Erde*), suom. P. C.; Helsinki: Suomalaisen Kirjallisuuden Seura 1875
** *Taivaan ja maan välillä*, suom. Eino Länsilehto; Helsinki: Kirja 1915. – 2. p. WSOY 1938.
* *Heleija: Kertomus thüringiläisestä kansanelämästä*, suom. Ester Peltonen; WSOY, Porvoo, 1908 Teos verkossa

## Lähteet

## Aiheesta muualla
Kennebecin piirikunta

**Kennebecin piirikunta** () on Yhdysvaltojen Mainen osavaltiossa sijaitseva piirikunta. Sen väkiluku oli 122&nbsp;302 vuonna 2019. Piirikunnan hallintokeskus on osavaltion pääkaupunki Augusta. Piirikunta on perustettu vuonna 1799.

## Lähteet

## Aiheesta muualla
Brahmaputrantimali

**Brahmaputrantimali** (*Chatarrhaea longirostris*) eli aiemmalta nimeltään **vuoripensastimali** on pyrstötimaleihin kuuluva lintulaji. Lajia tavataan Etelä-Aasiasta.

## Koko ja ulkonäkö
Brahmaputrantimali voi kasvaa 20&ndash;23 cm pitkäksi. Sukupuolet muistuttavat toisiaan ulkonäöltään. Brahmaputrantimalin pää, selkä ja siivet ovat väriltään punertavanruskeat. Lajin kurkku on valkoinen ja vatsa vaalean punaruskea. Linnun pyrstö on pitkä. Brahmaputrantimalin nokka on pitkähkö, alaspäin kaartuva ja väriltään musta.

## Levinneisyys ja elinympäristö
Brahmaputrantimalia tavataan Brahmaputran laaksosta Intian pohjoisosista, Nepalista ja Bhutanista sekä ehkä myös Myanmarista. Lajin elinympäristöä ovat heinikot ja ruovikot, jotka myös tulvivat. Tyypillinen kasvilajeja elinympäristössä ovat esimerkiksi silkkiheinä (*Imperata cylindrica*) ja *Typha elephantina*. Brahmaputrantimalin ravintoa ovat hyönteiset ja niiden toukat. Linnun pesimäkausi on maaliskuulta kesäkuulle ja se rakentaa pesänsä ruohoista pensaaseen. Naaras munii kolmesta viiteen sinistä munaa. Brahmaputrantimali luokitellaan vaarantuneeksi lajiksi ja kannan kooksi arvioidaan 2&nbsp;500&ndash;10&nbsp;000 yksilöä. Kantaa uhkaa elinympäristön häviäminen karjan laidunnuksen ja viljelysmaaksi muuttamisen vuoksi.

## Lähteet
Eleanor Sokoloff

**Eleanor Sokoloff** (o.s. *Blum*; 1914 Cleveland – 12. heinäkuuta 2020 Pennsylvanian sairaala) oli yhdysvaltalainen pianopedagogi ja pianisti.

Sokoloff opiskeli Clevelandin musiikki-instituutissa ennen siirtymistään Philadelphiaan. Vuonna 1931 hän aloitti opintonsa Curtisin musiikki-instituutissa, jossa hänen opettajanaan pianonsoitossa toimi David Saperton ja kamarimusiikissa Louis Bailly. Curtisin musiikki-instituutissa Sokoloff tapasi tulevan miehensä, pianisti Vladimir "Billy" Sokoloffin. Pariskunta muodosti suositun duon ja sai mainetta nelikätisillä resitaaleillaan Philadelphiassa.

Sokoloff loi yli 80 vuotta kestäneen pedagogisen uran Curtisin musiikki-instituutissa. Hän opetti pianonsoittoa aluksi (1936–1949) sitä sivuaineena opiskelleille, mutta siirtyi pääaineopettajaksi tämän jälkeen. Hänestä tuli musiikki-instituutin historian pitkäaikaisin opettaja. Sokoloffin johdolla opiskelivat muiden muassa Craig Sheppard, Lambert Orkis, Susan Starr, Meng-Chieh Liu, Leon McCawley, Charles Abramovic, Randall Hodgkinson, Daniel Hsu ja Kit Armstrong.

Sokoloff jäi leskeksi vuonna 1997. Hän opetti Curtisin musiikki-instituutissa vielä lukuvuodella 2019–2020 ja suunnitteli jatkamista syksyllä 2020 koronaviruspandemiatilanteesta riippumatta. Hän kuitenkin kuoli luonnollisesti 106-vuotiaana heinäkuussa 2020. Häntä jäivät kaipaamaan muiden muassa tyttäret Katharine ja Laurie, molemmat muusikoita.

## Lähteet
Tauno Pohjala

**Tauno Urho Tapio Pohjala** (27. helmikuuta 1906 Kiikoinen – 22. toukokuuta 1972) oli suomalainen keskimatkojen juoksija. Pohjala edusti urallaan Porin Tarmoa ja Kiikoisten Kirmaa.

Kalevan kisoissa Pohjala saavutti vuonna 1931 hopeaa 1 500 metrin juoksussa ja pronssia 800 metrin juoksussa. Viestijuoksun Suomen-mestaruuskilpailuissa hän oli Porin Tarmon joukkueessa pronssilla 4 × 800 metrillä vuonna 1929.

Pohjala edusti Suomea Suomi–Ruotsi-maaottelussa 1931.
__NOTOC__ 
## Henkilökohtaiset ennätykset
### Ulkoradat

Lähde

## Lähteet
Muuruveden kotiseutumuseo

**Muuruveden kotiseutumuseo** on Kuopion Muuruveden pitäjän kirkonkylällä, Muuruveden kirkon naapurustossa sijaitseva kotiseutumuseo. Museota ylläpitää Muuruveden kotiseutuyhdistys. Museo esittelee Muuruveden historiaa esinein ja valokuvin. Nähtävillä on lisäksi muun muassa talonpoikaisesineistöä, suutarin työkaluja, tuohiesineitä ja maatalouden koneita ja käsityökaluja. 
 
Muuruveden kirkon pysäköintialueen (Kustilankuja 2) länsipuolella sijaitsevan museorakennuksen etupihalla on muutamia muistokiviä ja -laattoja pitäjän merkkihenkilöistä. Esimerkkinä mainittakoon runonlaulaja Lauri Väänäsen ja kansanrunoilija, valtiopäivämies Pietari Väänäsen yhteismuistomerkki. 

## Lähteet
Villa Salmela

**Villa Salmela** eli Karjalaisten kesäkoti on Helsingin Laajasalon Jollaksen kaakkoiskulmassa, Villinginsalmessa Villinkiä vastapäätä sijaitseva huvila, jossa sijaitsee mm. kesäkahvila.
Siellä on myös sauna, jossa on yleisiä vuoroja. Huvilaa hallinnoi Pääkaupunkiseudun Karjalaisyhteisöt Pääsky ry.

Huvila on rakennettu vuonna 1886. Sinne oli tuohon aikaan laivayhteys kolmesti viikossa. Huvilan alkuperäinen nimi oli Villa Bergsund ja sen ensimmäinen omistaja oli todellinen valtioneuvos Jaakko Sjölin (1836–1916), joka työskenteli Uudenmaan maanmittaushallituksen ylitirehtöörinä. Aikojen saatossa huvilalla on ollut viisi eri omistajaa.

Helsingin kaupunki osti huvilan ja vuonna 1969 se vuokrasi sen karjalaisille seuroille. Tämän johdosta perustettiin Pääkaupunkiseudun Karjalaisyhteisöt Pääsky ry. Vuonna 2006 aloitettiin alueen ja huvilan kehittäminen ja nykyaikaistaminen. Huvilan kulkutielle tuli rappuset ja pihapiiriin kahvioterassi.

Vuonna 2010 alueen talot liitettiin kaupungin vesijohto- ja viemäriverkostoon ja huvilaan rakennettiin nykyaikaiset saniteettitilat. Myös keittiö uusittiin, ja uunit on muurattu uudelleen ja lattioita on korjattu.

## Lähteet

## Aiheesta muualla
*https://villasalmela.fi/
*Pääsky ry:n kotisivut
*Villa Salmela Facebookissa
Eddie Gale

**Eddie Gale** (1941 Brooklyn – 10. heinäkuuta 2020 Kalifornia) oli yhdysvaltalainen jazztrumpetisti.

Gale sai jo varhain opetusta trumpetisti Kenny Dorhamilta. 1960-luvun alussa hän tutustui Sun Raan, jonka Arkestra-kokoonpanon kanssa työskenteli 1960–1970-luvuilla. Gale soitti myös Cecil Taylorin kanssa levyllä *[[Unit Structures]]* ja Larry Youngin kanssa levyllä *[[Of Love and Peace]]*. Hänen omia albumeitaan olivat *[[Ghetto Music]]* (1968) ja *[[Black Rhythm Happening]]* (1969). Nämä soul jazz -vaikutteiset levyt julkaistiin Blue Note Recordsin kautta.

Gale suuntasi Yhdysvaltain länsirannikolle 1970-luvun alussa. Hän oli lyhyesti Stanfordin yliopiston nimikkotaiteilija ja sai sitten saman aseman San Josén valtionyliopistosta. Vuonna 1974 pormestari Norman Mineta nimesi Galen San Josén jazzlähettilääksi. Myöhemmällä urallaan Gale esimerkiksi esiintyi usein hip hop -kokoonpano The Coupin kanssa. Gale kuoli 78-vuotiaana. Häntä jäivät kaipaamaan vaimo Georgette sekä lapset Donna, Marc, Chanel, Gwilu ja Teyonda. 

## Lähteet
Zindzi Mandela

**Zindziswa ”Zindzi” Mandela-Hlongwane** (23. joulukuuta 1960 Soweto, Etelä-Afrikka – 13. heinäkuuta 2020 Johannesburg, Etelä-Afrikka) oli eteläafrikkalainen poliitikko ja diplomaatti. Hän toimi isänsä Nelson Mandelan rinnalla ”ensimmäisenä naisena” ennen tämän toista avioliittoa. Vuosina 2015–2020 Mandela oli Etelä-Afrikan Tanskan-suurlähettiläänä.

## Nuoruus ja perhe
Zindziswa Mandela syntyi Sowetossa vuonna 1960. Hänen vanhempansa olivat Nelson ja Winnie Mandela. Zindzi oli Nelson Mandelan kuudeslapsi ja toinen lapsi Madikizela-Mandelan kanssa. Zindzi oli 18 kuukauden ikäinen, kun hänen isänsä Nelson Mandela pidätettiin vuonna 1962. Kaksi vuotta myöhemmin Mandela tuomittiin elinkautiseen vankeuteen Rivonian oikeudenkäynnissä.

Zindzi asui äitinsä Winnie Mandelan kanssa, joka vuonna 1977 karkotettiin kahdeksaksi vuodeksi Oranjen vapaavaltion provinssin Brandfortiin. Zindzi lähetettiin Swazimaahan, missä hän suoritti keskiasteen opintonsa. Hän jatkoi sieltä korkeakouluun ja sai vuonna 1985 oikeustieteen Bachelor of Arts -tutkinnon Kapkaupungin yliopistosta.

## Ura
Zindzi Mandela kasvoi keskellä apartheidin vastaista taistelua ja joutui itsekin useasti hallituksen ahdistelemaksi. Hän nousi vuonna 1985 itsekin taistelun keskiöön. Hän luki Jabulani-stadionilla Sowetossa isänsä puheen, jossa hän kieltäytyi vastaanottamaan presidentti P. W. Bothan ehdollisesti tarjoamaa vapautta. Zindzi Mandela oli tämän jälkeen itse muun muassa Soweton nuorisokongressin varajohtajana, mukana Release Mandela -kampanjassa ja Umkhonto we Sizwen maanalaisena toimijana.

Mandela valittiin saattamaan isäänsä tämän virkaanastujaisissa vuonna 1994. Hän toimi sen jälkeen myös ensimmäisen naisen sijaisena, kunnes Nelson Mandela meni vuonna 1998 naimisiin Mosambikin entisen presidentin lesken Graça Machelin kanssa.

Mandelan ura diplomaattina alkoi, kun hän aloitti elokuussa 2014 koulutuksen. Hän otti kesäkuussa 2015 vastaan Etelä-Afrikan Tanskan-suurlähettilään tehtävän. Hän herätti suurlähettiläänä myös kohua, kun twiittasi Etelä-Afrikan maauudistusten puolesta. Etelä-Afrikan ulkoministeriö käynnisti asiasta tutkimuksen, rikkoiko Mandela ministeriön sosiaalisen median sääntöjä. Ulkosuhteiden ministeri Naledi Pandor, entinen presidentti Thabo Mbeki ja monet oppisitiopoliitikot tuomitsivat twiitit, mutta Mandelan mukaan hän ei ollut vastuussa henkilökohtaisista mielipiteistään yhdellekään valkoiselle miehelle tai naiselle.

## Perhe
Mandela oli kahdesti naimisissa, ja hänellä oli neljä lasta ensimmäisestä liitostaan Zwelibanzi Hlongwanen kanssa. Mandela meni vuonna 2013 naimisiin Molapi Motlhajwan kanssa. Heidän liittonsa kesti vain noin vuoden.

## Lähteet

## Aiheesta muualla
Robert Lyne

**Robert Francis Lyne** (2. huhtikuuta 1885 Newport – 13. huhtikuuta 1957 Clifton) oli brittiläinen maahockeypelaaja ja olympiamitalisti. Hän pelasi Lontoon kesäolympialaisissa 1908 Walesin joukkueessa, joka voitti turnauksessa pronssia.

## Lähteet

## Aiheesta muualla
*
Martin Häner

**Martin Häner** (s. 27. elokuuta 1988 Berliini) on saksalainen maahockeypelaaja, pelipaikaltaan puolustaja. Hän on pituudeltaan 184-senttimetrinen. Hän edustaa Berliner HC -seuraa. Häner saavutti Saksan maajoukkueessa kultaa Lontoon kesäolympialaisissa 2012 ja pronssia Rio de Janeiron kesäolympialaisissa 2016. Tokion kesäolympialaisissa 2020 hän oli Saksan neljänneksi sijoittuneessa joukkueessa. Häner kuului myös Saksan MM-hopeaa voittaneeseen joukkueeseen maailmanmestaruuskilpailuissa 2010.

## Lähteet
Hans Tambs Lyche

**Hans Tambs Lyche** (21. marraskuuta 1859 Fredrikshald, Norja – 16. huhtikuuta 1898 Kristiania, Norja) oli norjalainen pappi ja uskonnollinen kirjailija. Käytyään kotimaassaan teknillisen koulun hän siirtyi Yhdysvaltoihin, jossa ensin toimi rautatieinsinöörinä, valmistui sitten papiksi ja oli seitsemän vuotta unitaarisen seurakunnan pappina. Hänet kutsuttiin 1893 Norjaan toimittamaan suunnittelemaansa uutta *[[Kringsjaa]]*-nimistä aikakauskirjaa. Hän selosti siinä kulttuurimaailman aikakauskirjallisuutta ja pyrki samalla innostamaan maanmiehiään "uusidealismiin", valoisaan romanttiseen elämänuskoon, jonka hän teknisen ja luonnontieteellisen koulutuksensa täydennykseksi oli omaksunut englantilaisilta ja amerikkalaisilta kirjailijoilta, kuten Carlyle, Ruskin, Tennyson, Browning, Emerson, Longfellow).

Lyche oli toimittaja, kirjailija, pappi ja uskonnollinen puhuja. Hän suoritti insinöörintutkinnon Kristianiassa ja meni opintojen päätyttyä vapaakirkolliseen pappiskouluun Yhdysvaltoihin Meadvilleen (Pennsylvania) unitaariseksi papiksi. Hän palasi 1892 Norjaan, jossa hän työskenteli toimittajana ja sananjulistajana. Hän perusti heti unitaarisen seurakunnan. 1893 perustamassaan kuukausijulkaisussa *[[Kringsjaa]]* hän pyrki propagoimaan amerikkalaista hengenelämää. Hän julkaisi esitelmiään kirjana *Nyidealismen* (1896). Valikoima lehtiartikkeleita, *Lysstreif over livsproblemer*, ilmestyi 1903 (laajennettu painos 1906).

## Julkaisut
* *Nyidealismen. En kort oversigt over nye strømninger og tendenser i vor tid*, 1896
**Lysstreif over livsproblemer*, 2. p. 1906, sisältää Chr. Collinin kirjoittaman lyhyen elämäkerran.

## Lähteet

## Aiheesta muualla

* Lyche, Hans Tambs, Salmonsens
Madhavrao Scindia

**Madhavrao Jivarijao Scindia** (; ; 10. maaliskuuta 1945 – 30. syyskuuta 2001) oli intialainen poliitikko ja entisen Gwaliorin ruhtinaskunnan prinssi. Hän istui Lok Sabhassa yhdeksän kautta vuosina 1971–2001. Poliittisen uransa aikana hän toimi muun muassa rautateistä vastaava valtioministerinä 1984–1989. P. V. Narasimha Raon hallituksessa hän oli ilmailu- ja turismiministeri 1991–1993 ja opetusministeri 1995–1996.

Scindia äänestettiin Lok Sabhaan ensimmäisen kerran vuonna 1971 hindunationalistisen Bharatiya Jana Sanghin jäsenenä. Hänet valittiin parlamenttiin seuraavan kerran sitoutumattomana 1977 ja kongressipuolueen jäsenenä 1980. Hänen toimintansa kongressipuolueessa johti välirikkoon hänen äitinsä Vijaya Raje Scindian kanssa, joka edusti hindunationalistista Bharatiya Jana Sanghia ja sen seuraajaa Intian kansanpuoluetta (BJP). Indira Gandhin kansallisen hätätilan aikana 1975–1977 Vijaya Raje joutui vankilaan ja hänen tyttärensä kokivat häirintää hallituksen taholta. Madhavrao päätti paeta maasta Nepaliin ja Britanniaan kunnes tilanne rauhoittuisi. Hänen äitinsä ei antanut hänelle koskaan anteeksi hänen puoluevalintaansa. Vijaya Raje Scindia päätti tehdä poikansa Madhavraon perinnöttömäksi ja kielsi tätä hoitamasta hautajaisriittejään.

Scindia kuoli lento-onnettomuudessa vuonna 2001 yhdessä sihteerinsä, neljän toimittajan, lentäjän ja apulaislentäjän kanssa. Lentokone putosi kaatosateen ja sen aiheuttaman huonon näkyvyyden seurauksena.

## Lähteet
Abu al-Wafa

**Abu al-Wafa Muhammad Buzjani** (; 10. kesäkuuta 940 – 15. heinäkuuta 998) oli persialainen Khorasanista kotoisin oleva matemaatikko ja astronomi, joka työskenteli Bagdadissa. Hän kehitti pallotrigonometriaa ja hänen kirjansa aritmetiikasta oli ensimmäinen, joka islamilaisessa maailmassa käytti negatiivisia lukuja. Hän kommentoi al-Khwarizmin *Algebraa* ja käänsi kreikasta Diofantoksen *Artihmetican.*

Abu al-Wafa löysi uuden keinon laskea sinitaulukoita. Hänen trigonometriset taulukkonsa on tehty kahdeksan desimaalin tarkkuudella, kun Ptolemaios pääsi vain kolmeen desimaaliin. Vaikka intialainen numerojärjestelmä jo tunnettiin, Abu al-Wafa käytti vielä vanhaa kreikkalaista tapaa, missä luvut ilmaistiin sanallisesti ja laskutoimitukset tehtiin muistinvaraisesti sormia apuna käyttäen. Tämän on arveltu johtuneen siitä, että hän kirjoitti aritmeettisen teoksensa käytännön oppaaksi kauppiaille, joille vielä 900-luvulla intialainen lukujärjestelmä oli vieras.

## Lähteet
Kuratowskin teoreema

**Kuratowskin teoreema** on tasograafien tasoon piirtämistä koskeva verkkoteorian teoreema. Tasograafit ovat verkkoja, jotka voidaan piirtää tasolle siten, että pisteiden väliset viivat eivät leikkaa keskenään. Puolalainen matemaatikko Kazimierz Kuratowski todisti mukaansa nimetyn teoreeman vuonna 1930. Sen mukaan mielivaltainen graafi on tasograafi jos ja vain jos se ei sisällä täydellisen viiden pisteen graafin *K*5 tai täydellisen kaksijakoisen graafin *K*3,3 alijaotuksia. On helppo huomata, että näitä kahta graafia ei voi piirtää tasoon viivojen leikkaamatta, mutta sen todistaminen että nämä ovat ainoat rakenne-elementit jotka voivat tehdä verkosta ei-tasolle-piirrettävän, on vaikeampaa.

## Huomautukset

## Lähteet
Al-Kashi

**Ghiyath al-Din Jamshid Masud al-Kashi** (; n. 1380 Kashan, Iran – n. 1429 Samarkand, Transoxiana) oli persialainen astronomi ja matemaatikko, joka eli Timur-Lenkin valtakunnassa. Hän oli islamin kultakauden viimeinen suuri nimi ennen islamilaisen sivilisaation taantumaa.

Al-Kashi työskenteli Timur-Lenkin pojanpojan Ulugh Begin rakennuttamassa observatoriossa Samarkandissa. Hän kirjoitti tutkimuksensa joko persiaksi tai arabiaksi. Al-Kashi tunnetaan desimaalilaskennan kehittäjänä, vaikka hän ei alaa keksinytkään. Hän esimerkiksi laski 1400-luvulla piin likiarvon 16. desimaaliin asti. Koska maapallon säde tunnettiin, ja maailmankaikkeus arvioitiin 600&nbsp;000 kertaa maata suuremmaksi, al-Kashi kehui laskeneensa maailman läpimitan hevosen karvan tarkkuudella. Euroopassa päästiin tässä suhteessa hänen ohitseen vasta 1500-luvun lopulla.

Aritmetiikassa al-Kashi tunnetaan siitä, että hän onnistui 1400-luvulla laskemaan viidennen juuren, toisten tietojen mukaan kuudennen juuren. Omar Khaijam oli 1100-luvulla väittänyt keksineensä keinon laskea juuria mihin määrään asti tahansa, mutta hänen todistelunsa on kadonnut.

Binomiteoreeman al-Kashi esitti Pascalin kolmion muodossa noin sata vuotta sen jälkeen, kun se esitettiin Kiinassa ja sata vuotta ennen kuin se esitettiin Euroopassa.

Islamilaisen kulttuurin jäykistyminen johti siihen, että al-Kashin jälkeen islamilaisten tiedemiesten lukumäärä oli enää häviävän pieni. Kun islamilainen maailma taantui, eurooppalainen tiede oli kuitenkin heräämässä eloon ja pääsi 1100- ja 1200-luvuilla hyödyntämään sitä osaa arabialaisesta matematiikasta, joka oli onnistuttu kääntämään latinaksi. Matematiikka olikin islamilaisen maailman edistynein tiede, koska  se oli abstraktina tieteenä pysynyt paremmin suojassa uskonnolliselta dogmatismilta kuin luonnonfilosofia.

Ranskassa kosinilause tunnetaan nimellä "al-Kashin teoreema".  

## Lähteet
* David C. Lindberg & Michael H. Shank (toim.): The Cambridge History of Science. Volume 2. Medieval Science. Cambridge University Press, 2013. (englanniksi)
* 
* 
* 

### Viitteet
Just Dance 2017

**Just Dance 2017** on Ubisoftin kehittämä ja julkaisema *[[Just Dance (pelisarja)|Just Dance]]* -sarjan tanssipeli Wiille, Wii U:lle, Nintendo Switchille, PlayStation 3:lle, PlayStation 4:lle, Xbox 360:lle, Xbox Onelle ja Windowsille. Se julkistettiin Ubisoftin lehdistötilaisuudessa Electronic Entertainment Expo 2016 -tapahtumassa ja julkaistiin 25. lokakuuta 2016. Se oli sarjan ensimmäinen peli, joka julkaistiin PC:lle, ja yksi ensimmäisistä Nintendo Switchille julkaistuista peleistä.

Edeltäjänsä *[[Just Dance 2016|Just Dance 2016:n]]* tapaan peliin oli saatavilla uuden sukupolven konsoleilla tilauspohjainen lisäpalvelu Just Dance Unlimited -palvelu, jonka kautta peliin sai yli 200 kappaletta aiemmista Just Dance -sarjan peleistä sekä joitakin täysin uusia kappaleita. Ubisoft lopetti pelin verkkosisältöjen tukemisen Wiillä, Wii U:lla, Xbox 360:llä ja PlayStation 3:lla 19. marraskuuta 2018, minkä jälkeen Just Dance Unlimited sekä verkkomoninpelitila World Dance Floor eivät ole enää käytettävissä näillä konsoleilla.

## Kappaleet

## Huomautukset

## Lähteet
Georg Edvard von Alfthan

**Georg Edvard von Alfthan** (17. kesäkuuta 1856 Helsinki – 23. maaliskuuta 1901 Artjärvi) oli suomalainen vapaaherra, kapteeni ja ruotsin kielellä kirjoittanut matkakirjailija. 

## Elämä
Von Alfthanin vanhemmat olivat kulkulaitostoimikunnan päällikkö, kenraaliluutnantti Georg von Alfthan ja Ebba Matilda Geschwend. Hän palveli koulut käytyään vänrikkinä Onegan jalkaväkirykmentissä ja sai aliluutnantin arvon 1878. Von Alfthan erosi tästä rykmentistä 1880 ja palveli sitten Hämeenlinnan tarkka-ampujapataljoonassa, josta hän erosi alikapteenin arvoisena. Von Alfthan teki useita matkoja Yhdysvaltoihin ja Etelä-Afrikkaan ja hän kirjoitti näistä matkoistaan matkakirjoja.

Von Alfthan kuoli 45-vuotiaana Harjun tilalla Artjärvellä. Hän oli naimisissa kahdesti ensin Hedvig Constance Beatrice Furuhjelmin (1856–1889) kanssa ja sitten Maria Matilda Ylöstalon (1868–1921) kanssa. Hänen poikansa oli insinööri, toimitusjohtaja Georg Alfred Knut von Alfthan (1883–1940). Von Alfthanin veljiä olivat vapaaherra, teollisuudenharjoittaja Anton von Alfthan ja vapaaherra, ylilääkäri Kristian Axel von Alfthan. 

## Teoksia
* *En utflykt till antipoder: strödda reseminnen af Don Anónimo*. G. W. Edlund, Helsingfors 1887 (Teos digitoituna Doriassa)
* *Skuggan: koncentrerade berättelser af En gemensam vän*. G. W. Edlund, Helsingfors 1887
* *Afrikanska reseminnen: äfventyr och intryck från en utflykt till de svartes världsdel*. Helsingfors 1892 (Teos digitoituna Doriassa, Teos tekstimuodossa Projekti Lönnrotissa)

## Lähteet

## Aiheesta muualla
Thabit ibn Qurra

**Thābit ibn Qurra** (; 826–901) oli matemaatikko, fyysikko, astronomi ja kääntäjä, joka eli Bagdadissa abbasidihallinnon aikaan. Al-Khwarizmin ohella hän oli 800-luvun maineikkain islamilaisessa maailmassa vaikuttanut matemaatikko.

Ibn Qurran ansiosta kreikasta ja syyriasta käännettiin arabiaksi Eukleideen, Arkhimedeen, Apollonioksen, Ptolemaioksen ja Eutokioksen töitä. Apollonioksen *Konikasta* on suoraan latinaksi käännettynä säilynyt vain neljä ensimmäistä lukua, kun taas kolme seuraavaa ovat säilyneet vain arabialaisten käännösten avulla.

Ibn Qurra löysi alkulukuja koskevan ”ystävällisten lukujen kaavan” ja esitti Pythagoraan lauseen yleistyksen, joka soveltuu kaikkiin kolmioihin. Hän laajensi ja korjasi lauseita ja todistuksia esimerkiksi lukuteoriassa ja paraboloidien geometriassa.

## Lähteet
Komsomolskajan metroasema (Koltsevaja)

**Komsomolskaja** () on Moskovan metron Koltsevaja-linjan asema. Se sijaitsee asemien Kurskaja ja Prospekt Mira välissä. Asemalta on vaihtomahdollisuus Sokolnitšeskaja-linjan asemalle Komsomolskaja. Asema avattiin 30. tammikuuta 1952.

## Lähteet

## Aiheesta muualla

*
Eiza González

**Eiza González Reyna** (s. 30. tammikuuta 1990 México) on meksikolainen näyttelijä ja laulaja. Hän tuli tunnetuksi roolistaan saippuasarjasta **' (2007–2008), jossa hän näytteli Dolores "Lola" Valentea. Hän myös näytteli pääroolia [[Nickelodeon]]in draamasarjassa ''[[Sueña conmigo]]'' (2010–2011). Hänet tunnetaan myös sivurooleistaan elokuvissa ''[[Baby Driver]]'' (2017), **' (2019) ja *[[Fast & Furious: Hobbs & Shaw]]* (2019).

## Aiheesta muualla

*
Pierre Hébert

**Pierre Hébert** (1804 Villabé - 1869 Pariisi) oli ranskalainen kuvanveistäjä. Hänen pojastaan Pierre-Eugène-Emile Héberistä  tuli myös kuvanveistäjä ja hänen tyttärestään Hélène Bertaux ´sta tuli kuvanveistäjä sekä naisten oikeuksien puolustaja. 

Hébert opiskeli kuvanveistäjäksi Georges Jacquot`n oppilaana. Hänen töitään oli Pariisin Salongin näyttelyissä vuosina 1836- 1869. 
## Viitteet

## Aiheesta muualla
* https://catalogue.bnf.fr/ark:/12148/cb16561744w
* https://agorha.inha.fr/inhaprod/ark:/54721/002133585
Georgi Lytkin

**Georgi Stepanovitš Lytkin** (1835–1906) oli komilainen kirjailija ja opettaja. Lytkinin suoritettua 1855–1859 yliopistolliset opintonsa Pietarin yliopiston itämaisessa tiedekunnassa hänet lähetettiin kaksivuotiselle tutkimusmatkalle Astrahanin ja Stavropolin kuvernementteihin kalmukin ja oiratin kielen tutkimista varten, valmistumaan mongolin kielen professorinvirkaan. Näihin aikoihin virinneet vapaammat tuulahdukset Venäjän yhteiskunnallisessa elämässä saivat hänet kuitenkin hylkäämään nämä aikeet ja pyrkimään Komiin kotiseudulleen kansan valistajaksi. Tässä tarkoituksessa hän pyrki Ust-Sysolskin piirikunnan tarkastajaksi, joksi häntä ei kuitenkaan nimitetty. Lytkin antautui nyt opettajauralle ja saikin vihdoin – kolme vuotta palkattomana toimittuaan – opettajanviran eräästä Pietarin kymnaasista.

Lytkinin merkittävin teos on venäjäksi ja komiksi eli syrjääniksi ilmestynyt *Syrjäänien alue Permin hiippakunnan alaisuudessa sekä syrjäänin kieli* (1899), jonka ensimmäisessä osassa on muun muassa monipuolinen ja seikkaperäinen esitys komien käännyttäjän, Tapani Permiläisen elämästä ja toiminnasta, jälkimmäisessä osassa taas muun muassa pieni komilainen kansanrunokokoelma, komilais-venäläinen sanasto ja lyhyt komin kielioppi. Kirja, jolla on huomattava tieteellinenkin arvo, sai komilaistenkin keskuudessa paljon lukijoita ja vaikutti herättävästi heidän kansallistuntoonsa. Mahdollistaakseen kirkollisen opetuksen ja jumalanpalveluksen muuttamisen kominkieliseksi Lytkin käänsi komiksi muun muassa liturgian (1883), evankeliumit ja Apostolien teot (1885) ja Psaltarin (1885). Lytkin teki myös monta epäonnista yritystä saadakseen komin kielen opetuskieleksi komilaisalueen kouluihin.

## Lähteet

## Aiheesta muualla

* Paula Kokkonen, Yrjö Wichmannin keruuvuosi Komissa: muinaispermiä, murteita ja Kuratovin runoja
* Tapani Permiläinen ja anbur (Artikkelissa käsitelty muun muassa Lytkinin teosta *Syrjäänien alue Permin hiippakunnan alaisuudessa sekä syrjäänin kieli*.)
Paveletskajan metroasema (Koltsevaja)

**Paveletskaja** () on Moskovan metron Koltsevaja-linjan asema. Se sijaitsee asemien Dobryninskaja ja Taganskaja välissä. Asemalta on vaihtomahdollisuus Zamoskvoretskaja-linjan asemalle Paveletskaja. Asema avattiin 1. tammikuuta 1950.

## Lähteet

## Aiheesta muualla

*
Michel Plasson

**Michel Plasson** (s. 2. lokakuuta 1933 Pariisi) on ranskalainen kapellimestari.

Plasson opiskeli Pariisin konservatoriossa ja Yhdysvalloissa. Hänen opettajiinsa kuuluivat Erich Leinsdorf, Pierre Monteux ja Leopold Stokowski. Plasson toimi vuosina 1968–1983 Orchestre national du Capitole de Toulousen sekä Théâtre du Capitolen pääkapellimestarina ja jatkoi vuoden 1983 jälkeen toimimista ensin mainitun johdossa. Urallaan Théâtre du Capitolessa Plasson johti muiden muassa sellaisten oopperoiden kuin *[[Salome (ooppera)|Salomen]]*, *[[Aida]]n*, *[[Nürnbergin mestarilaulajat|Nürnbergin mestarilaulajien]]*, *[[Faust (Gounod’n ooppera)|Faustin]]*, *[[Parsifal]]in* ja *[[Carmen]]in* esitykset. Vuonna 1985 Plasson johti Marcel Landowskin teoksen *[[Montségur (ooppera)|Montségur]]* kantaesityksen.

Vuonna 1987 Plassonista tehtiin Zürichin Tonhalle-orkesterin päävierailija. Hän on johtanut vierailijana myös muiden muassa Berliinin filharmonikkoja, Lontoon filharmonikkoja, Covent Gardenia ja Metropolitan-oopperaa. Covent Garden -debyyttinsä hän teki vuonna 1979. Plassonin levyttämien teosten joukossa ovat Albéric Magnardin *[[Guercœur]]* ja Albert Rousselin *[[Padmâvatî]]*.

## Lähteet
Heikki Ruokangas

**Heikki Ruokangas** (s. 1987 Oulu) on suomalainen kitaristi, jonka musiikki on saanut vaikutteita muun muassa jazzista, avantgarde jazzista sekä ambient-musiikista.

## Diskografia

* Change Of Thought (F-IRE 2015)
* Monologues (Eclipse-Music 2017)
* Ruokangas-Estola-Roland (Alba Records 2017)
* Mono and Dialogues (Eclipse-Music 2018)
* Alone and Together-Live (Gateway Music 2019)
* Diptych (Noël Akchoté 2019)
* Sarja kuvia (omakustanne 2020)
* Kaamos Waltz (Rockadillo Records 2020)

## Lähteet
* Virallinen kotisivu

## Aiheesta muualla
* Neuguitars-haastattelu
* Neuguitars-levyarvio
* Kalliopää, Katri: Kun Leevi and the Leavings kohtasi metelin ja melodian, syntyi oululainen väkivaltajazz – ja kohta sitä voi kuulla myös Töölössä. Helsingin Sanomat
Ahaetullinae

**Ahaetullinae** on tarhakäärmeiden (Colubridae) alaheimo, johon kuuluu 64 lajia. Se on varsinaisten tarhakäärmeiden (Colubrinae) sisarryhmä, ja suppeassa merkityksessä nämä kaksi alaheimoa ovat tarhakäärmeiden heimon ainoat. Aiemmin myös Ahaetullinae luokiteltiin osaksi varsinaisia tarhakäärmeitä, mutta se erotettiin omaksi alaheimokseen, koska sen suvut muodostavat selvästi monofyleettisen ryhmän.

Ahaetullinae-käärmeet elävät puissa, ja niiden elinympäristöä ovat lähinnä metsät. Levinneisyysalue ulottuu Pakistanista, Sri Lankasta ja Intiasta Nepaliin ja Bangladeshiin pohjoisessa, ja jatkuu itään käsittäen koko Kaakkois-Aasian sekä Kiinan eteläosat, Filippiinit, Papua-Uuden-Guinean ja Australian koillisosat. Liitokäärmeet (*Chrysopelea*) ovat tunnettuja liitokyvystään, ja *[[Dendrelaphis]]*-suvun lajit osaavat hyppiä.

## Suvut
* Piiskakäärmeet (*Ahaetulla*)
* Liitokäärmeet (*Chrysopelea*)
* *[[Dendrelaphis]]*
* *[[Dryophiops]]*
* *[[Proahaetulla]]*

## Lähteet
Kuutäpläpirkko

**Kuutäpläpirkko** (*Chilocorus renipustulatus*) on leppäpirkkojen heimoon kuuluva hyönteislaji. Se on kooltaan noin 4–5 mm. Kuutäpläpirkko on väriltään musta ja sen peitinsiivissä on kaksi punaista pistettä. Laji on Suomessa yleinen suunnilleen Oulun korkeudelle saakka ja se on luokiteltu elinvoimaiseksi lajiksi. Lajia esiintyy pääasiassa Euroopassa ja sen lähialueilla.

Kuutäpläpirkkoja ja sen koteloja voi löytää puiden ja pensaiden rungoilta ja oksilta. Kuutäpläpirkon aikuiset ilmestyvät keväällä ja toukkia näkee keskikesällä. Syksyllä aikuiset ruutupirkot hakeutuvat talvehtimispaikkoihin.

Kuutäpläpirkko on peto ja se saalistaa monia hyönteisiä, erityisesti kilpikirvoja (*Coccidae*) ja punkkeja (*Acari*).

## Lähteet

## Aiheesta muualla
*Ötökkätieto: Kuutäpläpirkko (''Chilocorus renipustulatus'')
* iNaturalist: Kuutäpläpirkko (''Chilocorus renipustulatus'')
*UniProt: Taxonomy - Chilocorus renipustulatus (kidney-spot ladybird beetle) 
*Centre for Agriculture and Biosciences International (CABI): Chilocorus renipustulatus 
*Pherobase: Semiochemicals of Chilocorus renipustulatus, the Kidney-spot ladybird
Malden (Massachusetts)

**Malden** on kaupunki Middlesexin piirikunnassa Massachusettsin osavaltiossa Yhdysvalloissa. Kaupungissa asui 59&nbsp;450 asukasta vuonna 2010, mutta uudemman arvion mukaan vuodelta 2017 siellä asuu 61&nbsp;246 ihmistä. 59% Maldenin asuintaloista on vuokrattu.

## Väestö
Maldenissa asui 59 450 asukasta vuonna 2010. Näistä aasialaisia on lähes neljäsosa. Maldenin mediaani-ikä on 35,3 vuotta. Naisilla se on 36,3 ja miehillä 34,6. Keskimääräisessä maldenilaisessa perheessä on 3,31 ihmistä ja keskimäärin yhdessä talossa asuu 2,64 ihmistä. Kaupungin asukkaista lähes puolet puhuu vain englantia. 

## Maantiede
Maldenin rajanaapurit ovat Melrose pohjoisessa, Stoneham luoteessa, Medford lännessä, Everett etelässä, Revere idässä ja Saugus koillisessa.

Maldenin pinta-ala on 13 neliökilometriä, josta 0,1 neliökilometriä on vettä.

## Lähteet

## Aiheesta muualla
Belorusskajan metroasema (Koltsevaja)

**Belorusskaja** () on Moskovan metron Koltsevaja-linjan asema. Se sijaitsee asemien Novoslobodskaja ja Krasnopresnenskaja välissä. Asemalta on vaihtomahdollisuus Zamoskvoretskaja-linjan asemalle Belorusskaja. Asema avattiin 30. tammikuuta 1952.

## Lähteet

## Aiheesta muualla

*
Plougonven

**Plougonven** (bretoniksi *Plougonven*) on kunta läntisessä Ranskassa Finistèren departementissa Bretagnen alueella. Se sijaitsee noin 15 kilometriä Morlaix’n kaupungista kaakkoon.

Kunnan nähtävyys on Saint-Yvesin kirkko kirkkopihoineen. Kirkko rakennettiin uudelleen 1500-luvun alussa goottilaiseen tyyliin. Myös kirkon vieressä oleva luuhuone on peräisin samalta ajalta. Kirkkopihassa oleva monumentaalinen kalvaarioryhmä on peräisin vuodelta 1554. Ranskan suuren vallankumouksen aikaan vuonna 1794 kalvaarioryhmää tuhottiin ja siitä poistettiin muun muassa ristit. Paikallinen kuvanveistäjä kuitenkin teki ne uudelleen vuonna 1897.


Tiedosto:Plougonven_8_L'ossuaire.JPG|Luuhuone
Tiedosto:Plougonven_4_Le_calvaire_vue_d'ensemble.JPG|Kalvaarioryhmä


## Lähteet

## Aiheesta muualla
Naima

**Naima** on Vanhasta testamentista peräisin oleva naisen etunimi, joka tarkoittaa heprean kielessä ’onnellista’, ’herttaista’ ja ’suloista’. Nimen rinnakkaismuotoja ovat **Naimi**, **Naema** ja **Naemi**. Nykyisessä raamatunkäännöksessä käytetään nimiasua Noomi.
  
Digi- ja väestötietoviraston mukaan Naima on vuoteen 2020 mennessä ollut Suomessa etunimenä 1&nbsp;421 henkilöllä. Naimi-nimisiä naisia on tilastoitu alle 840, Naema-nimisiä alle 259 ja Naemi-nimisiä alle 247. 

## Nimipäivät
Naima, Naimi ja Naema ovat aikoinaan olleet mukana suomalaisessa almanakassa. *Naima* esiintyi kalenterissa vuosina 1867–1870 ja 1890–1928, *Naema* vuosina 1871–1889 ja *Naimi* vuosina 1929–1949. Kaikkien nimipäivää vietettiin 9. helmikuuta.

Ruotsin almanakassa *Naima* ja *Naemi* viettävät nimipäivää 17.&nbsp;marraskuuta. Virossa *Naiman* ja *Naimin* nimipäivä on 24.&nbsp;tammikuuta.

## Tunnettuja Naimoja, Naimeja, Naemoja ja Naemeja
*Naima Akef (1929–1966), egyptiläinen vatsatanssija ja elokuvanäyttelijä
*Naemi Briese (1908–1980), ruotsalainen näyttelijä ja laulaja
*Naemi Friberg (1869–1958), suomalainen oopperalaulaja ja laulunopettaja
*Naema Helsingius (1860–1933), suomalainen opettaja
*Naëmi Ingman-Starck (1855–1932), suomalainen oopperalaulaja ja musiikinopettaja
*Naima Jakobson (1866–1923), suomalainen opettaja ja kirjailija
*Naemi ”Naimi” Kari (1878–1968), suomalainen elokuvanäyttelijä
* Naima Kurvinen (1876–1933), suomalainen sairaanhoitaja ja sairaanhoidon kehittäjä
*Naëma Lemberg (1869–1959), suomalainen kieltenopettaja, rehtori ja kouluneuvos
*Naemi Levas (1890–1977), suomalainen opettaja ja kirjailija
*Naima Mora (s. 1984), yhdysvaltalainen malli
*Naëmi Päiviö (1879–1941), suomalainen kirjailija ja opettaja
*Naima Sahlbom (1871–1957), ruotsalainen kemisti ja pasifisti
*Naemi Maria Stenroth (*Marja Salmela*, 1875–1924), suomalainen kirjailija
*Naima Wifstrand (1890–1968), ruotsalainen oopperalaulaja ja näyttelijä

## Lähteet

## Aiheesta muualla
* Etunimien taivutus: Naima ja Naimi (Kotimaisten kielten keskuksen verkkojulkaisu)
Boris Schildt

**Ernst Boris Schildt** (13. joulukuuta 1889 Pori – 25. tammikuuta 1970 Helsinki) oli suomalainen agronomi ja tenniksenpelaaja. Suomen tenniksen ”grand old maniksi” tituleerattu Schildt voitti Suomen ensimmäisen kaksinpelimestaruuden 1912 ja osallistui Pariisin olympialaisiin 1924.

## Elämä
Schildtin vanhemmat olivat piirilääkäri Ernst Schildt (1852–1915) ja liikemies Wilhelm Rosenlewin tytär Jenny Johanna Rosenlew (1865–1953). Hän kirjoitti ylioppilaaksi 1910 ja valmistui agronomiksi 1917. Agronomin tutkinnon suoritettuaan Schildt teki elämäntyönsä Rosenlew-konsernin omistaman Harvialan kartanon hoitajana vuoteen 1955 saakka. Hän oli myös Vanajan kunnanvaltuuston jäsen. 

Schildtin puoliso oli ruotsalainen Inga Elisabeth Westberg (s. 1895), jonka kanssa hän avioitui Tukholmassa vuonna 1922. Boris Schildtin sisar oli tenniksenpelaaja Ingrid Schildt.

## Urheilu-ura
Helsingin Lawn-Tennis Klubia edustanut Schildt voitti saavutti urallaan kaikkiaan 12 sisä- tai ulkokenttien Suomen mestaruutta. Pariisin olympialaisissa 1924 Schildt hävisi ensimmäisellä kierroksella Australian James Bayleylle. Nelinpelissä Schildt ja Runar Granholm aloittivat toiselta kierrokselta ja selvisivät luovutusvoitolla kolmannelle kierrokselle, jossa he hävisivat Ruotsin parille Henning Muller / Charles Wennergren.

Vuonna 1951 Schildt nimettiin Suomen Tennisliiton kunniajäseneksi ensimmäisenä pelaajana yhdessä Arne Grahnin ja Ernst Schybergsonin kanssa.

### Saavutukset
*kaksinpelin ulkokenttien SM: 1912 
*nelinpelin ulkokenttien SM: 1913, 1915, 1917, 1923–1926, 1933
*nelinpelin sisäkenttien SM: 1924, 1925, 1927

## Lähteet
Piscataquisin piirikunta

**Piscataquisin piirikunta** () on Yhdysvaltojen Mainen osavaltiossa sijaitseva piirikunta. Sen väkiluku oli 16&nbsp;785 vuonna 2019. Piirikunnan hallintokeskus on Dover-Foxcroftin kunta. Piirikunta on perustettu 23. maaliskuuta 1838.

## Lähteet

## Aiheesta muualla
Mandel

**Mandel** on muun muassa seuraavien henkilöiden sukunimi:

* Emily St. John Mandel (s. 1979), kanadalainen kirjailija
* Ernest Mandel (1923–1995), saksalais-belgialainen marxilainen ja trotskilainen vallankumousteoreetikko
* Georges Mandel (1885–1944), ranskalainen lehtimies, poliitikko ja vastarintaliikkeen johtaja
* Howie Mandel (s. 1955), kanadalainen näyttelijä, televisiojuontaja ja stand up -koomikko
* Johnny Mandel (1925–2020), yhdysvaltalainen säveltäjä
* Maria Mandel (1912–1948), Auschwitzin naisten leirin komendantti

### Etunimenä
* Mandel Kramer (1916–1989), yhdysvaltalainen radio- ja televisionäyttelijä
Sagadahocin piirikunta

**Sagadahocin piirikunta** () on Yhdysvaltojen Mainen osavaltiossa sijaitseva piirikunta. Sen väkiluku oli 35&nbsp;856 vuonna 2019. Piirikunnan hallintokeskus on Bathin kaupunki. Piirikunta on perustettu 14. helmikuuta 1854.

## Lähteet

## Aiheesta muualla
Kiuruveden yläkoulu

**Kiuruveden yläkoulu** on suomenkielien yläkoulu (luokka-asteet 7–9) Kiuruvedellä Pohjois-Savossa. Vuonna 2018 koulua kävi yhteensä 267 oppilasta.

Koulun naapurustossa sijaitsevat esimerkiksi lännessä Nivan koulu (Kiuruveden suurin alakoulu) ja etelässä ortodoksinen kirkko.

## Historiaa
Kiuruveden yläkoulun historia ulottuu yli sadan vuoden taakse. Vuonna 1920 Seuratuvalla ja vanhassa pappilassa aloitti Kiuruveden kotiyhteiskoulu. Koululle saatiin omat tilat Kiuruveden Säästöpankin pankkitalon yhteyteen (Vanha Säästöpankki); näissä arkkitehti Toivo Salervon suunnittelemissa 2-kerroksissa tiloissa 5-luokkainen yhteiskoulu toimi vuosina 1923-1950. Tilat kävivät kuitenkin ahtaiksi. Kiuruveden uuden yhteiskoulun rakennuksen suunnitteli arkkitehti Aarne Timonen (1950/51). Alkujaan 2,5-kerroksisessa koulutalossa oli 10 luokkahuonetta, juhlasali, kanslia ja opettajien tilat, ruokahuone ja vahtimestarin asunto. Koulu laajeni 8-luokkaiseksi oppikouluksi vuonna 1953 ja ryhtyi antamaan yliopistoon valmistavaa opetusta. Rakennusta laajennettiin useasti seuraavina vuosina. Vuonna 1954 alkaneissa laajennustöissä tehtiin neljä luokkaa, kotitalousluokka ja käsityöluokka. Valtion vastuulle koulu siirtyi vuonna 1958 ja nimeksi vaihtui Kiuruveden yhteislyseo. Uusissa laajennuksissa kouluun saatiin voimistelusiipi ja kolmas kerros (1958) sekä  lisäluokkia ja pohjoispäädyn voimistelusali (1964-1965). Yhteislyseo kasvoi erääksi Suomen suurimmista kouluista ja oppilasmäärä ylsi 1183:een (1973-74). Peruskoulujärjestelmään siirtyminen (1974) muutti koulun kirkonkylän yläasteeksi.

## Lähteet
Nivan koulu (Kiuruvesi)

**Nivan koulu** on suomenkielinen, perusopetuksen vuosiluokkien 1–6 koulu Kiuruvedellä Pohjois-Savossa. Vuonna 2018 koulua kävi yhteensä 357 oppilasta.

Kaupungin ainoa vuosiluokkien 7–9 opetusta antava koulu eli Kiuruveden yläkoulu sijaitsee naapurustossa Nivan koulun itäpuolella. Osa Nivan koulun opetuksesta järjestetään siellä. 

Nivan koulurakennuksen samoin kuin yläkoulunkin on suunnitellut arkkitehti Aarne Timonen (kansakoulurakennus 1958; yhteiskoulu 1950/51).

## Lähteet
Rytkyn koulu (Kiuruvesi)

**Rytkyn koulu** on suomenkielinen, perusopetuksen vuosiluokkien 1–6 koulu Kiuruveden kaupungin lounaisosassa Pohjois-Savossa. Vuonna 2018 koulua kävi yhteensä 42 peruskoulun oppilasta. Tämän lisäksi koulutiloissa annettiin esiopetusta.

## Lähteet
Kiuruveden kotiseutumuseo

**Kiuruveden kotiseutumuseo** on pohjoissavolaisessa Kiuruveden kaupungissa sijaitseva kotiseutumuseo. Museota ylläpitää Kiuruveden kaupunki. Museo esittelee muun muassa savolaisen pihapiirin esineistöineen. Nykyinen museorakennus on entinen lainajyvästö eli pitäjänmakasiini, jossa säilytettiin siemenviljaa katovuosien varalle. Ennen museokäyttöä rakennus toimi Kiuruveden luterilaisen seurakunnan siunauskappelina.

Entinen savupirttiteemainen museo paloi 14. huhtikuuta 1973, jolloin tuhoutui noin 4500 esinettä.
 Tuhoutuneiden tilalle kerättiin esineitä mm. *Museoralliksi* kutsutussa keräyskampanjassa.

## Ensimmäinen kotiseutumuseo Männistönmäen kalliolla
Kiuruveden ensimmäinen kotiseutumuseo perustettiin mm. Kotiseutuyhdistyksen aloitteesta Museonmäki-nimen saaneelle alueelle, jonne siirrettiin vuonna 1860 rakennettu savupirtti Sulkavan kylästä vuonna 1944. Savupirtin ohella alueella oli luhtiaitta ja tuulimylly.

Keskeinen hahmo kotiseutumuseon toiminnassa oli Museo-Paavona tunnettu kotiseutuvaikuttaja Paavo Ruotsalainen (1892-1977), jonka keräämä ja lahjoittama esineistö kuului ensimmäisen museon kokoelmiin. Ruotsalainen myös hoiti museota.

Vanhan museon palon jälkeen museotoiminta siirtyi yhdistyspohjalta kunnalliseksi. Nykyinen museorakennus saatiin lahjoituksena seurakunnalta ja museon perustamisesta päätettiin kotiseutu- ja kulttuurilautakunnassa vuonna 1975.

## Lähteet

## Kirjallisuutta

## Aiheesta muualla
*Kiuruveden kotiseutumuseo (pohjois-savonmuisti.fi)
Primera Divisiónin kausi 2019–2020

**Primera Divisiónin kausi 2019–2020** oli Espanjan jalkapallon pääsarjan Primera Divisiónin 89. kausi. Kausi alkoi 16. elokuuta 2019 ja päättyi 19. heinäkuuta 2020. Hallitsevana mestarina kauteen lähti Barcelona. Edellisellä kaudella pudonneiden Rayo Vallecanon, Huescan ja Gironan tilalle nousivat Osasuna, Granada ja Mallorca, joista kaikki ovat pelanneet maan pääsarjassa myös aikaisemmin seurahistoriansa aikana.

19. huhtikuuta 2019 Puma julkaisi aloittavansa yhteistyön La Ligan kanssa ja valmistavansa ottelupallot maan molempiin ammattilaissarjoihin. Tämä samalla päätti La Ligan ja Niken välisen 23 vuotta kestäneen yhteistyön.

12. maaliskuuta 2020 maan pääsarja ja toiseksi korkein sarjataso Segunda División päätettiin keskeyttää ainakin kahden viikon ajaksi koronaviruspandemian levittäydyttyä kovalla vauhdilla Espanjassa. Myöhemmin 23. maaliskuuta sarjatasot päätettiin keskeyttää kokonaan. Tilanteen rauhoituttua kautta päätettiin jatkaa ja jäljellä olevat ottelut pelattiin 11. kesäkuuta – 19. heinäkuuta 2020 välisenä aikana. Kaikki jäljellä olevat ottelut pelataan ilman yleisöä.

## Joukkueet
### Nousu ja putoaminen
Sarjakaudelle osallistui yhteensä 20 joukkuetta, joista 17 olivat mukana myös edellisellä kaudella sekä lisäksi kolme uutta joukkuetta nousi mukaan alemmalta sarjatasolta Segunda Divisiónista. Alemmalta sarjaltatasolta voittaja nousee maan pääsarjaan seuraavaksi kaudeksi yhdessä sarjassa toiseksi tulleen kanssa. Kolmas nousijajoukkue ratkaistaan sijoille 3–6 tulleiden joukkueiden välillä playoff-menetelmällä. Kauden päätteeksi pääsarjan kolme heikoiten sijoittunutta joukkuetta putoavat Segunda Divisióniin.

### Joukkueet itsehallintoalueittain

### Tiedot

### Valmentajavaihdokset

## Tuomarit
Kaudelle 2019–2020 nimettiin 20 erotuomaria. Valentín Pizarro Gómez ja César Soto Grado nousivat ensimmäistä kertaa tuomitsemaan pääsarjatasolle. Kokenein päätuomareiden joukosta on Antonio Mateu Lahoz, jolle kuluva kausi on uran 12. Kauden päätteeksi urheilulehti *[[Marca]]* myöntää parhaiten suoriutuneelle erotuomarille Guruceta-palkinnon. Edelliskauteen tuomariuransa päättivät Alberto Undiano Mallenco ja Ignacio Iglesias Villanueva.

## Sarjataulukko

## Tulokset

## Tilastot ja palkinnot
### Pichichi-palkinto
Uutislehti *[[Marca]]* myöntää Pichichi-palkinnon pelaajalle, joka tekee eniten maaleja kauden aikana.

### Zamora-palkinto
Urheilulehti Marca myöntää Zamora-palkinnon kauden parhaalle maalivahdille. Palkinnon voittavan maalivahdin tulee pelata kuitenkin kaudella vähintään 28 ottelua, joista jokaisessa vähintään 60 minuutin ajan.

### Zarra-palkinto
Uutislehti *[[Marca]]* myöntää Zarra-palkinnon kauden parhaalle espanjalaiselle maalintekijälle.

### Hattutemput

(K) – Koti ; (V) – Vieras4 – Pelaaja teki neljä maalia.

## Lähteet
Lytkin

**Lytkin** on seuraavien henkilöiden sukunimi:

* Georgi Lytkin (1835–1906), komilainen kirjailija, kääntäjä ja opettaja
* Vasili (V. I.) Lytkin (1895–1981), komilainen runoilija ja fennougristi
Bactris jamaicana

**Bactris jamaicana** on persikkapalmujen (*Bactris*) sukuun kuuluva puu. Kasvi on kotoisin Jamaikalta.

## Lähteet

## Aiheesta muualla
* Plant List: Bactris jamaicana
Lännetär (loitsuhahmo)

**Lännetär** esiintyy Elias Lönnrotin toimittamassa *[[Suomen kansan muinaisia loitsurunoja]]* -julkaisussa (s. 320, 2:9). Sen toisinnossa mainitaan Lemmetär, joka on kansanomainen. "Lännen tyttäret" kuitenkin tavataan "Pohjoisen poikien" kertosanana, samoin "Lännen vaimo" "Pohjolan emännän" mainesanana. Toisinaan on "Lännen neito" joutunut "Idän tytön" ja "Etelättären" eli "Suvettaren" yhteyteen, jotka ovat Neitsyt Marian nimityksiä. Kirouksen käsitettiin tulevan Pohjoisesta ja Jumalan avun idästä. Etelä on aina hyvällä puolella, kun taas länsi näkyy kallistuvan kahtaanne.

## Lähteet

## Kirjallisuutta
* Elias Lönnrot (toim.), *Suomen kansan muinaisia loitsurunoja*. Helsinki: Suomalaisen Kirjallisuuden Seura, 1880. – Näköispainos: Salakirjat 2008, 2. p. 2015
Institut fondamental d’Afrique noire

**Institut fondamental d’Afrique noire Cheikh Anta Diop** (IFAN Cheikh Anta Diop) on Senegalin Dakarissa toimiva tieteellinen tutkimuslaitos. Sen edeltäjä oli vuonna 1936 perustettu *Institut français d’Afrique noire* (IFAN).

Ranskan mustan Afrikan instituutti IFAN oli yksi Länsi-Afrikan ensimmäisistä tieteellisistä tutkimuslaitoksista. Sen tehtävänä oli siirtomaiden historian, kielten ja yhteiskunnan tutkimus. Ranskan Länsi-Afrikan kenraalikuvernööri perusti IFAN:in vuonna 1936 ja se aloitti toimintansa vuonna 1938. Dakarissa toimineella instituutilla oli toisen maailmansodan jälkeen perustetut tutkimuskeskeskukset Saint-Louisissa, Abidjanissa, Bamakossa, Cotonoussa, Niameyssa ja Ouagadougoussa. Sen yhteydessä toimivat myös Doualan ja Lomén tutkimuskeskukset. IFAN:illa oli tutkimusasemat Atarissa, Diafarabéssa ja Mont-Nimbassa. Henkilöstö koostui aluksi etupäässä valkoisista Ranskan kansalaisista, mutta heidän joukossaan oli myös ensimmäisiä afrikkalaisia kuten kansatieteilijä Amadou Hampâté Bâ.

Siirtomaiden itsenäistyessä IFAN:ista tuli osa Dakarin yliopistoa vuonna 1960 ja sen tutkimuskeskukset saivat autonomisen aseman. Vuonna 1966 laitoksesta tuli Mustan Afrikan perustutkimusinstituutti IFAN, joka nimettiin sen entisen tutkijan Cheikh Anta Diopin mukaan vuonna 1986.

IFAN:in tehtäviä ovat mustaa Afrikkaa ja erityisesti Länsi-Afrikkaa koskeva tieteellinen tutkimustyö ja sen tulosten julkaisu, laitoksen museoiden, arkiston ja kirjaston ylläpito sekä yhteiskunnallinen ja kansainvälinen toiminta. Se koostuu humanistisesta, kielten ja kulttuurien, eläintieteellisestä sekä kasvitieteen ja geologian osastoista. Tietopalvelun lisäksi instituutin yhteydessä toimivat Théodore Monodin afrikkalaisen taiteen museo, Goréen historiallinen museo ja merimuseo.

Laitoksen johtajina ovat toimineet:
* luonnontieteilijä Théodore Monod (1938–1965)
* islamintutkija Vincent Monteil (1965–1968)
* filosofi Pierre Fougeyrollas (1968–1971)
* islamintutkija Amar Samb (1971–1986)
* sosiologi Abdoulaye Bara Diop (1986–1995)
* filosofianhistorioitsija Djibril Samb (1995–2005)
* biologi Papa Ndiaye (2005–2011)
* arkeologi Hamady Bocoum (2011–2016)
* historioitsija Abdoulaye Touré (2017–).

## Lähteet

## Aiheesta muualla
* IFAN:in sivusto
John Loudon McAdam

**John Loudon McAdam** (1756–1836) oli skotlantilainen teiden ja katujen ylitarkastaja. Hän keksi nimensä saaneen teiden ja katujen pinnoitusmenetelmän eli makadamoinnin. Keksintönsä hän esitteli julkaisuissaan *On the Scientific repair and preservation of public roads* ja *On the present state of road making*.

## Lähteet

## Aiheesta muualla